“Vanjaar is daar vier laerskole wat vir die eerste keer ’n koor op die been bring om deel te kan neem. Die Universiteit van Stellenbosch se musiekdepartement, wat die beste studentekoor in die wêreld voortgebring het, ondersteun hierdie skole deur oor twee naweke opleiding aan 13 van die laerskool-koorleiers te bied. Die Maties Gemeenskapdiens mobiliseer verder studente vir 10 van die skole wat koorleiers met afrigting en begeleiding bystaan,” sê mnr Murray.